સુરત, તા. 5 : રાજ્યની આર્થિક રાજધાની સુરત શહેરને પ્રવાસી શહેર તરીકે પણ ઓળખાવમાં આવે છે. હીરા અને કાપડઉદ્યોગમાં રોજગારી મેળવવા માટે દેશભરમાંથી લોકો સુરત શહેરમાં આવે છે. પરંતુ, ઉનાળુ વેકેશન અને દિવાળીનાં તહેવારોમાં કારીગર વર્ગ પરિવાર સાથે પોતાનાં વતનની વાટ પકડે છે. દર વર્ષની માફક આ વર્ષે પણ સૌરાષ્ટ્ર અને ઉત્તર ભારતીય લોકોએ પરિવારનાં લોકો સાથે દિવાળીનાં તહેવારની રજાઓ માણવા માટે ગઈકાલથી જ વતનની વાટ પકડી છે. જેનાં કારણે તમામ માર્ગો ભરચક થયા છે. રોડ-રેલ, હવાઈ અને દરિયાઈ માર્ગે વતન જવા માટે લોકોની ભારે ભીડ ઉમટી છે.